Interstate 10
Interstate 10 on lääne-idasuunaline USA kiirteede süsteemi Interstate Highway System kuuluv kiirtee, on tähtis transpordikoridor. See on koos Interstate 80 ja Interstate 90-ga üks kolmest pidevast kiirteest, mis ulatub Vaikse ookeani rannikult Atlandi ookeani rannikuni. Kiirtee saab alguse California osariigi Santa Monicast, kus see edasi lääne suunas jätkub California osariigimaantee State Route 1. Tee läbib kaheksat osariiki: California, Arizona, New Mexico, Texas, Louisiana, Mississippi, Alabama ja Florida, ning lõpeb Florida osariigi Jacksonville'i linnas, kus suubub Interstate 95-le. Pikkusega 3959,53 km (2460,34 miili) on kiirtee Interstate'idest pikkuselt neljas Interstate 90, Interstate 80 ja Interstate 40 järel. Tee pikkus osariigiti: Teele jäävad tähtsamatest linnadest California osariigis Los Angeles ja San Bernardino, Arizonas Phoenix ja Tucson, New Mexicos Las Cruces, Texases El Paso, San Antonio ja Houston, Louisianas Baton Rouge ja New Orleans, Mississippis Gulfport, Alabamas Mobile ning Floridas Pensacola, Tallahassee ja Jacksonville. Maanteega ristuvad 16 Interstate-süsteemi põhimaanteed: 17.–18. miilil Los Angeleses Interstate 5 (ühtivad 1 miili ulatuses); 57. miilil Ontarios Interstate 15; 385. ja 392. miilil Phoenixis Interstate 17; 441. miilil Casa Grandes Interstate 8; 501. miilil Tucsonis Interstate 19; 778. miilil Las Cruceses Interstate 25; 985. miilil Fort Davises (Texas) Interstate 20; 1368.–1370. miilil San Antonios Interstate 35 (ühtivus 2 miili); 1372. miilil San Antonios Interstate 37; 1566. miilil Houstonis Interstate 45; 1568. miilil Houstonis Interstate 69; 1780. miilil Lafayette'is Interstate 49; 1837. miilil Baton Rouge'is Interstate 12, ümbersõidutee New Orleansist; 1887. miilil LaPlace'is Interstate 55; 1945. miilil Slidellis Interstate 59 ja Interstate 12; 2048. miilil Mobile'is Interstate 65; 2390. miilil Lake Citys Interstate 75; 2451. miilil Jacksonville'is Jacksonville'i ringtee Interstate 295. Teel on 13 tugimaanteed: 13. miilil Los Angeleses eraldub maanteest Interstate 110; mis põhja pool ühendab maanteed Pasadena ja lõuna pool Torrance'i ja San Pedroga; 20. miilil Los Angeleses (Monterey Park) eraldub maanteest Interstate 710, mis ühendab maanteed Long Beachiga lõunas; 84. miilil Redlandsis eraldub maanteest Interstate 210, mis ühendab maanteed Los Angelese linnastu põhjaosaga (Pasadena, Glendale, San Fernando); 820. miilil El Pasos eraldub maanteest Interstate 110, mis ühendab maanteed El Paso-Ciudad Juareze piiripunktiga Mehhiko piiril; 1360. miilil San Antonios ristub maantee San Antonio ringtee Interstate 410-ga, mis põhimaanteega kohtub uuesti 1378. miilil; 1560. miilil Houstonis ristub maantee Houstoni siseringtee Interstate 610-ga, ning uuesti 1572. miilil; 1703. miilil Lake Charlesis (Louisiana) eraldub maanteest Lake Charlesi sissesõidumaantee Interstate 210, uuesti suubub põhimaanteesse 1712. miilil; 1833. miilil Baton Rouge'is eraldub maanteest kesklinna sissesõit – Interstate 110; 1898. miilil Saint Rose'is (New Orleans) eraldub maanteest Interstate 310; 1908. miilil New Orleansis eraldub maanteest Interstate 610, möödasõidutee New Orleansi kesklinnast, uuesti suubub põhimaanteesse 1916. miilil; 1923. miilil New Orleansis eraldub maanteest Interstate 510; 1998. miilil Biloxis (Mississippi) eraldub maanteest Biloxi sissesõidutee Interstate 110; 2107. miilil eraldub maanteest Pensacola sissesõit teenumbriga Interstate 110.